স্টাফ রিপোর্টার ॥ হবিগঞ্জ শহরের রাজনগর এলাকার বাসিন্দা কবি ও সাংবাদিক শফিউল আলম সেলিম গত বুধবার দিবাগত রাতে ঢাকায় এক মর্মান্তিক সড়ক দুর্ঘটনায় নিহত হয়েছেন। গত বৃহস্পতিবার রাতে রাজনগর কবরস্থান মসজিদ প্রাঙ্গনে তার জানাযা নামাজ শেষে রাজনগর কবরস্থানে তাকে দাফন করা হয়। মৃত্যুকালে তার বয়স হয়েছিল ৪৭ বছর। তিনি মা, স্ত্রী, দুই ভাই, দুই বোন, এক কন্যা ও এক পুত্র সন্তান রেখে গেছেন। গত বুধবার রাত আনুমানিক ২ টায় ঢাকার রামপুরা এলাকায় মোটর সাইকেল যোগে বাসায় ফেরার পথে দুর্ঘটনায় আহত হন সেলিম। গুরুতর অবস্থায় তাকে ঢাকা মেডিকেল হাসপাতালে ভর্তি করা হলে চিকিৎসাধীন অবস্থায় ভোর রাতে তিনি মারা যান। উল্লেখ্য, সেলিম ১৯৮৮ সালে বৃন্দাবন কলেজ ছাত্র সংসদে জাসদ ছাত্রলীগ মনোনীত প্যানেল থেকে ...